CELEX: 32013R1362
Language: lt
Date: 2013-12-11 00:00:00
Title: 2013 m. gruodžio 11 d. Komisijos įgyvendinimo reglamentas (ES) Nr. 1362/2013, kuriuo nustatomi nevirtos ir nekeptos naminių paukščių mėsos su prieskoniais juslinio tyrimo metodai, taikomi jos klasifikavimo Kombinuotojoje nomenklatūroje tikslais

2013 12 19   
               
               
                  LT
               
               
                  Europos Sąjungos oficialusis leidinys
               
               
                  L 343/9
               
            
         KOMISIJOS ĮGYVENDINIMO REGLAMENTAS (ES) Nr. 1362/2013
         2013 m. gruodžio 11 d.
         kuriuo nustatomi nevirtos ir nekeptos naminių paukščių mėsos su prieskoniais juslinio tyrimo metodai, taikomi jos klasifikavimo Kombinuotojoje nomenklatūroje tikslais
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
         kadangi:
         
                     (1)
                  
                  
                     Reglamento (EEB) Nr. 2658/87 priede pateiktos Kombinuotosios nomenklatūros 2 skirsnio 6 papildomosios pastabos a punkte apibrėžta, kad nevirta ir nekepta mėsa su prieskoniais privalo būti nevirta ir nekepta, jos vidus arba visas paviršius turi būti apdorotas prieskoniais, kurie matomi plika akimi arba lengvai atpažįstami pagal skonį;
                  
               
                     (2)
                  
                  
                     siekiant užtikrinti, kad klasifikuodamos savo reikmėms muitinės laikytųsi vienodo požiūrio, reikia nustatyti metodus, kuriais nustatoma, ar nevirta ir nekepta naminių paukščių mėsa apdorota prieskoniais taip, kaip apibrėžta Kombinuotosios nomenklatūros 2 skirsnio 6 papildomosios pastabos a punkte;
                  
               
                     (3)
                  
                  
                     remiantis Europos muitinių laboratorijų grupės atliktais tyrimais, metodai, kuriais nustatoma, ar nevirta ir nekepta naminių paukščių mėsa yra su prieskoniais ar be jų, turi būti, pirmiausia, mėginio apžiūra, ir, antra, ragavimas;
                  
               
                     (4)
                  
                  
                     mėginio ragavimo metodas turėtų būti taikomas tik tada, jei išvada nepadaroma pagal apžiūros metodo rezultatus;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Metodai, kuriais klasifikavimo Kombinuotojoje nomenklatūroje tikslais nustatoma, ar nevirta ir nekepta naminių paukščių mėsa apdorota prieskoniais, aprašyti priede.
         
         
            2 straipsnis
            
               1.   Naminių paukščių mėsos apžiūra atliekama taikant priedo I dalyje aprašytą metodą ir laikantis joje nustatytų sąlygų.
               Apžiūros tikslas – nustatyti, ar prieskoniais apdorotas visas naminių paukščių mėsos paviršius ir ar prieskoniai matomi plika akimi.
            
            
               2.   Naminių paukščių mėsos ragavimas atliekamas taikant priedo II dalyje aprašytą metodą ir laikantis joje nustatytų sąlygų.
               Ragavimas atliekamas tik tais atvejais, kai remiantis apžiūros rezultatais nenustatoma, kad prieskoniais apdorotas visas mėginio paviršius ir kad prieskoniai matomi plika akimi.
               Ragavimo tikslas – nustatyti, ar prieskoniais apdorotas naminių paukščių mėsos vidus ar visas paviršius ir ar apdorojimas prieskoniais lengvai atpažįstamas pagal skonį.
               Pasiruošiama ragauti tik patalpose, tenkinančiose būtinosios įrangos reikalavimus, išdėstytus priedo II dalies 2 punkte.
            
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2013 m. gruodžio 11 d.
            
               
                  Komisijos vardu Pirmininko pavedimu
               
               Algirdas ŠEMETA
               
                  Komisijos narys
               
            
         
         
            (1)  OL L 256, 1987 9 7, p. 1.
      
      
         
            PRIEDAS
            I DALIS.   NAMINIŲ PAUKŠČIŲ MĖSOS SU PRIESKONIAIS APŽIŪRA
            1.   Tikslas ir apibrėžtis
            
            Šiuo metodu siekiama nustatyti, ar nevirta ir nekepta naminių paukščių mėsa su prieskoniais priskirtina Kombinuotosios nomenklatūros 2 skirsniui ar 16 skirsniui, nes galima nustatyti, kad:
            
                        1)
                     
                     
                        prieskoniais apdorotas visas mėginio paviršius ir
                     
                  
                        2)
                     
                     
                        prieskoniai matomi plika akimi.
                     
                  Šį metodą sudaro ne mažiau kaip vieno nevirtos ir nekeptos naminių paukščių mėsos mėginio apžiūra.
            2.   Mėginių paruošimas
            
            Bet kuris mėginys imamas iš deklaruotos partijos. Mėginiai imami tik iš neatidarytų originalių pakuočių. Mėginys gali būti supakuotas dėžutėje ar vakuuminėje plastikinėje pakuotėje.
            Užšaldytos nevirtos ir nekeptos naminių paukščių mėsos mėginį reikia atitirpinti (pavyzdžiui, šaldytuve žemoje (4 °C) temperatūroje). Turi išsiskirti kuo mažiau skysčio.
            Svarbi informacija apie pakavimą ir (arba) mėginius registruojama arba fotografuojama ir pridedama prie apžiūros ataskaitos, nurodytos 4 punkte.
            3.   Apžiūros atlikimas
            
            Mėginys apžiūrimas pašalinus pakuotę.
            Mėginį turi apžiūrėti bent du vertintojai.
            Apžiūrėdami mėginį, vertintojai privalo atsižvelgti į šiuos veiksnius:
            
                        a)
                     
                     
                        ne visos mėginio paviršiaus dalys turi būti vienodai apdorotos prieskoniais;
                     
                  
                        b)
                     
                     
                        tai, kad prieskonių nėra atsiskyrusios vidinės filė raukšlėse ar įlinkiuose, neturi reikšmės nustatant, ar prieskoniais apdorotas visas paviršius;
                     
                  
                        c)
                     
                     
                        pastebėti baltuosius pipirus sunkiau nei juoduosius;
                     
                  
                        d)
                     
                     
                        pastebėti pipirus ant šviesios mėsos (pavyzdžiui, krūtinėlės) paviršiaus lengviau nei ant tamsios mėsos (pavyzdžiui, šlaunelių) paviršiaus.
                     
                  4.   Rezultatų įvertinimas
            
            Visi vertintojai turi padaryti tą pačią išvadą, ar prieskoniais apdorotas visas mėginio paviršius ir ar prieskoniai matomi plika akimi.
            Jie turi užpildyti nevirtos ir nekeptos naminių paukščių mėsos su prieskoniais apžiūros ataskaitą. Apžiūros ataskaitos formos pavyzdys pateiktas 1 priedėlyje.
            Jeigu visi vertintojai neprieina prie vienos išvados apie konkretų mėginį arba jeigu jie visi padaro išvadą, kad prieskoniais apdorotas ne visas mėginio paviršius arba kad prieskoniai nėra matomi plika akimi, mėginys turi būti ištirtas taip, kaip nurodyta II dalyje.
            5.   Aiškinamieji paveikslai
            
            Pridėtuose paveiksluose pavaizduota, kaip mėginiai vertinami per apžiūrą.
            Paveiksluose vaizduojama pipirais apibarstyta naminių paukščių mėsa, tačiau po paveikslais pateikti paaiškinimai gali būti taikomi ir kitiems prieskoniams.
            Paveiksluose TOP nurodo išorinį naminių paukščių krūtinėlės paviršių, o UNDERSIDE – krūtinėlės paviršių, matomą nupjovus mėsą nuo kaulų.
            
               1A   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               1B   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               2A   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               2B   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               3A   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               3B   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               4A   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               4B   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               5A   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            
               5B   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            
               6   paveikslas
            
            Apžiūros rezultatai: prieskoniais apdorotas visas mėginio paviršius, prieskoniai matomi plika akimi.
            
               7   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            
               8   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            
               9   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            
               10   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            
               11   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            
               12   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            
               13   paveikslas
            
            Apžiūros rezultatai: prieskoniai matomi plika akimi, bet jais apdorotas NE visas mėginio paviršius.
            II DALIS.   NAMINIŲ PAUKŠČIŲ MĖSOS SU PRIESKONIAIS RAGAVIMAS
            1.   Tikslas ir apibrėžtis
            
            Šiuo metodu siekiama nustatyti, ar nevirta ir nekepta naminių paukščių mėsa su prieskoniais priskirtina Kombinuotosios nomenklatūros 2 skirsniui ar 16 skirsniui, nes galima nustatyti, kad:
            
                        1)
                     
                     
                        prieskoniais apdorotas naminių paukščių mėsos vidus arba visas paviršius ir
                     
                  
                        2)
                     
                     
                        prieskoniai lengvai atpažįstami pagal skonį.
                     
                  Metodą sudaro ne mažiau kaip vieno naminių paukščių mėsos mėginio ragavimas, prieš tai jį išvirus ar iškepus.
            2.   Patalpų, kuriose atliekamas tyrimas, įranga
            
            Patalpose, kuriose atliekamas ragavimas, privalo būti ši būtinoji įranga:
            
                        —
                     
                     
                        mikrobangų krosnelė,
                     
                  
                        —
                     
                     
                        pjaustymo lentelių,
                     
                  
                        —
                     
                     
                        aštrių peilių;
                     
                  
                        —
                     
                     
                        negilių lėkščių (pvz., polistireno ar porcelianinių), pažymėtų atsitiktiniais trijų skaitmenų kodais,
                     
                  
                        —
                     
                     
                        šakučių,
                     
                  
                        —
                     
                     
                        zondas (maisto termometras),
                     
                  
                        —
                     
                     
                        vienkartinių pirštinių.
                     
                  3.   Mėginių paruošimas
            
            Mėginys turi būti reprezentatyvi vartoti skirtos naminių paukščių mėsos dalis.
            Jeigu dėl mėginio kyla abejonių, pavyzdžiui, kad pridėta nebūdingo (-ų) mišinio (-ių), ar kad galima mikrobinė tarša, prieš tyrimą reikia atlikti rizikos vertinimą arba mikrobiologinę analizę.
            Mėginys turi būti visiškai išvirtas (iškeptas) mikrobangų krosnelėje. Tiriamas mėginys turi būti tinkamas vartoti žmonėms.
            Temperatūra mėginio viduje turi siekti bent 77 °C. Temperatūra matuojama zondu (maisto termometru) pasibaigus virimo laikui. Jeigu pagal mikrobangų krosnelės specifikaciją numatytas laukimo laikas, temperatūra matuojama jam pasibaigus. Laukimo laikas reiškia, kad, išjungus srovę, maistas toliau gaminamas naudojant sukauptą šilumą, kol mikrobangų krosnelės durelės uždarytos.
            Išorinį mėginio paviršių reikia pašalinti aštriu peiliu ir atidengti iškepusią mėsą mėginio viduje. Reikia užtikrinti, kad vidinė mėsos dalis nesusiliestų su išoriniu paviršiumi.
            Vidinė mėsos dalis supjaustoma apie 2 cm3 dydžio gabalėliais.
            Mėginiai aušinami mažiausiai 10 minučių.
            Mėginiai vertintojams patiekiami ženklintose lėkštėse.
            4.   Ragavimas
            
            Penkiems–aštuoniems kvalifikuotiems ir parengtiems vertintojams patiekiamas ne mažiau kaip vienas mėginys. Per vieną kartą galima įvertinti ne daugiau kaip penkis mėginius.
            Prieš patiekiant naują mėginį duodama pakankamai laiko ir (arba) tinkamų priemonių skonio receptoriams atgaivinti (į butelius išpilstyto geriamojo vandens ir nesūrių krekerių).
            Vertintojai turi galėti atlikti vertinimą kuo mažiau blaškomi.
            Vertintojai turi paragauti mėginį ir objektyviai apibūdinti būdinguosius skonio, liekamojo prieskonio ir pojūčio burnoje požymius.
            Vertintojai turi užpildyti šias dvi formas:
            
                        a)
                     
                     
                        Muitinės tiriamų paukštienos produktų požymių vertinimo formą;
                     
                  
                        b)
                     
                     
                        Muitinės tiriamų paukštienos produktų vertintojų nurodytų apibūdinimų sugretinimo formą.
                     
                  Formų pavyzdžiai pateikti 2 ir 3 priedėliuose.
            Kiekvienas vertintojas atskirai Požymių formoje surašo būdinguosius požymius, kiekvieno jų intensyvumą įvertindamas 1–3 balais, vartodamas tik šiuos apibūdinimus: SILPNAS (1), LENGVAI ATPAŽĮSTAMAS (2) ir STIPRUS (3).
            Svarbiausi vertintojų pavartoti apibūdinimai surašomi Apibūdinimų sugretinimo formoje, nurodant kiekvieno mėginio kiekvieną apibūdinimą pavartojusių vertintojų skaičių.
            Šioje formoje taip pat apibendrinamas būdingųjų požymių intensyvumas arba stiprumas.
            Jeigu skirtingi vertintojai pavartoja įvairių apibūdinimų, turinčių panašią reikšmę, kaip antai „riebus“ ir „taukingas“, laikoma, kad jie pavartoja tą patį apibūdinimą.
            Papildomo skonio ar prieskonių vertinimo rezultatai (pavyzdžiui, „rūgštus“, „saldus“, „aštrus“, „pikantiškas“, „pipirų“, „česnako“ ir kt.) surašomi Apibūdinimų sugretinimo formoje.
            5.   Rezultatų vertinimas
            
            Jeigu Požymių formoje ir Apibūdinimų sugretinimo formoje bent pusė vertintojų nurodė, kad pajuto papildomą skonį ar prieskonių ir įvertino šį požymį ne mažiau kaip 2 balais (LENGVAI ATPAŽĮSTAMAS) pagal 4 punktą, laikoma, kad mėginio prieskoniai lengvai atpažįstami pagal skonį.
            Formose turi būti pateikta išsami informacija apie mėginius, jų paruošimą, taip pat apie rezultatų gavimo ir gautų rezultatų interpretavimo procedūrą (-as).
         
         
            
               1 Priedėlis
               
                  Nevirtos ir nekeptos naminių paukščių mėsos su prieskoniais apžiūros ataskaita
               
               Data …
               
                            
                        
                        
                           Kodas …
                        
                        
                           Kodas …
                        
                        
                           Kodas …
                        
                        
                           Kodas …
                        
                        
                           Kodas …
                        
                     
                           Prieskoniais apdorotas visas produkto paviršius
                        
                        
                           TAIP / NE
                        
                        
                           TAIP / NE
                        
                        
                           TAIP / NE
                        
                        
                           TAIP / NE
                        
                        
                           TAIP / NE
                        
                     
                           Prieskoniai matomi plika akimi
                        
                        
                           TAIP / NE
                        
                        
                           TAIP / NE
                        
                        
                           TAIP / NE
                        
                        
                           TAIP / NE
                        
                        
                           TAIP / NE
                        
                     
                           Svarbi informacija
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         
         
            
               2 priedėlis
               
                  Muitinės tiriamų paukštienos produktų požymių vertinimo forma
               
               Pavadinimas … Data … Produktas …
               
                           Kodas
                        
                        
                           Skonis / liekamasis prieskonis / pojūtis burnoje
                        
                        
                           Intensyvumas
                        
                     
                            
                        
                        
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                            
                        
                        
                            
                        
                     
                  Vertinimo skalė
               
               
                           1
                        
                        
                           2
                        
                        
                           3
                        
                     
                           SILPNAS
                        
                        
                           LENGVAI ATPAŽĮSTAMAS
                        
                        
                           STIPRUS
                        
                     
         
         
            
               3 priedėlis
               
                  Muitinės tiriamų paukštienos produktų vertintojų nurodytų apibūdinimų sugretinimo forma
               
               Data …
               
                            
                        
                        
                           Kodas
                        
                        
                           1
                        
                        
                           2
                        
                        
                           3
                        
                        
                           Kodas
                        
                        
                           1
                        
                        
                           2
                        
                        
                           3
                        
                        
                           Kodas
                        
                        
                           1
                        
                        
                           2
                        
                        
                           3
                        
                     
                           Požymiai, kuriais apibūdintas
                           skonis / liekamasis prieskonis / pojūtis burnoje
                        
                        
                            
                        
                        
                           Silpnas
                        
                        
                           Lengvai atpažįstamas
                        
                        
                           Stiprus
                        
                        
                            
                        
                        
                           Silpnas
                        
                        
                           Lengvai atpažįstamas
                        
                        
                           Stiprus
                        
                        
                            
                        
                        
                           Silpnas
                        
                        
                           Lengvai atpažįstamas
                        
                        
                           Stiprus
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     Sudarė … Patikrino …
               1, 2 ir 3 skiltyse įrašykite šį požymį nurodžiusių vertintojų skaičių.